Datura stramonium

Ny Datura stramonium dia karazana zavamaniry mamony ao amin' ny fianakaviana Solanaceae. Mampahatsiahy ny endriky ny voniny na ny poizina ao amin' ilay zavamaniry ny anarany amin' ny fiteny maro. Ny fitelemana azy dia mahatonga fahitana zavatra tsy misy, fihetsika tsy mahazatra, fisavoritahana ara-tsaina, fahaverezan' ny fitadidiana ary fibedibedy, izay indraindray mitarika ho amin' ny tsy fahatsiarovan-tena mitohy ary avy eo ny fijanonan' ny fo sy ny fijanonan' ny taovam-pisefoana. Ity zavamaniry ity dia hita any amin’ ny tany nilaozana, eny an-tsaha, eny amoron-dalana ary indraindray eny amin’ ny zaridainam-panjakana aza.

 Fanoritsoritana 

 Ankapobeny 
ankavia|vignette|243x243px|Datura stramonium
Zavamaniry isan-taona ny Datura stramonium, mahatratra 30 sm hatramin’ ny 2 m ny haavony, misy fofona maimbo.

 Ny raviny 
Ny raviny dia somary lehibe, hatramin' ny 20 sm, miendrika lohan-tsotro, manana nifinify maranitra ary tsy mifandanja havia sy havanana ny fotony.

 Ny voniny 
vignette|172x172px|Vonin' ny Datura stramonium
ankavia|vignette|165x165px|Vonin' ny Datura stramonium
Ny voniny, mitokana, amin' ny ankapobeny fotsy na mavo, 7 hatramin'ny 12 sm ny halavany miaraka amin' ny vondrom-pelambony mitambatra ho fantsona misokatra toy ny trompetra misy felany dimy misy tsy tena misongadina, ary ny vondron-dravimbony dia mamorona fantsona dimy zoro misy maitso hatsatra, fohy kokoa noho ny vondrom-pelambony. Ny zana-karazany iray dia misy voniny volomparasy.

 Ny voany 
vignette|176x176px|Voan' ny Datura stramonium matoy
ankavia|vignette|218x218px|Voan' ny Datura stramonium
Ny voany miendrika atody, izay masaka amin' ny Jolay ka hatramin' ny Oktobra, dia mitsangana, rakotra tsilo lava sy mafy nefa mety tsy misy azy ireo ihany koa (Datura stramonium var. inermis sy Datura stramonium var tatula). Izy io dia misy hodiny mafy izay misokatra rehefa matoy ka mizara efatra mampiseho ny vihy ao anatiny. Ny vihy miendrika voan-kena, mirefy 3 hatramin' ny 4 mm ny halavany, dia mainty ary misy tsimoka miolikolika ny ao anariny.

 Zana-karazana sy endrika 
Araka ny voalazan' ny Tropicos (18 Aogositra 2015) (Fampitandremana: lisitra mety misy teny mitovy hevitra):

 Datura stramonium var. canescens Roxb.
 Datura stramonium var. chalybaea W.D.J. Koch
 Datura stramonium var. godronii Danert
 Datura stramonium var. inermis (Juss. ex Jacq.) C.E. Lundstr.
 Datura stramonium var. stramonium
 Datura stramonium var. tatula (L.) Torr. [1824]

 Fisiany eto Madagasikata 

 Anarany amin' ny teny malagasy 
vignette|203x203px|Voan' ny Datura stramonium
Ny anaran' ny Datura stramonium (Datura tatula) amin' ny teny malagasy dia itambarany amin' ny karazana Datura hafa. Indreto ireo anarana ireo: kirary, ramiarana, voandramiary"Datura stramonium L.", Projet Pl@ntNet"Datura stramonium (jimsonweed)", CABI Compendium. Karazana nampidirina izy io.

 Toerana aniriany 
Karazan-javamaniry mahazatra eto Madagasikara ny Datura stramonium, izay heverina ho ahidratsy amin' ny voly na any an-tany foana"Datura stramonium L.", portal.wiktrop.org"Datura stramonium (DATST)", EPPO Global Database. Fahita any amin' ny toeram-pambolena any afovoan-tanin' i Madagasikara izy io.

 Fampiasana azy 
Eto Madagasikara sy ao Afrika Trôpikaly dia ampiasaina amin' ny fitsaboana ny sohika, ny kohaka, ny raboka ary ny sita ny Datura. Fohina toy ny sigara ny raviny sy ny voniny maina. Ity zavamaniry ity koa dia ampiasaina amin' ny fampitoniana ny olona manana aretin-tsaina.

 Jereo koa 

 Datura
 Datura metel
 Datura innoxia

 Loharano sy fanamarihana